Anton Lezo

Anton Lezo (* 3. apríl 1972, ČSSR) je bývalý slovenský hokejový útočník hrajúci na pozícií centra. Je odchovancom klubu MHK Dubnica nad Váhom.

Klubový hokej 
Hokej začal hrať v Dubnici nad Váhom v klube HK Spartak Dubnica nad Váhom. Premiéru medzi mužmi absolvoval vo vojenskom klube HC VTJ Topoľčany počas sezóny 1992/93. V ďalšej sezóne sa vrátil do klubu z Dubnice nad Váhom. V sezóne 1993/94 postúpil s Dubnicou nad Váhom do Extraligy. V nej hrával za Spartak Dubnicu tri sezóny. Keď Dubnica v sezóne 1996/97 vypadla z Extraligy, tak hral za Dubnicu následné dve sezóny v 1. hokejovej lige. Tú druhú, ale dokončil v drese Žiliny. Bola to sezóna 1998/99. V tejto sezóne postúpili dve najlepšie mužstvá z 1. ligy do Extaligy "B". Tieto mužstvá boli HK Spartak Dubnica nad Váhom a HK ŠKP Žilina. Prvoligovú polovicu sezóny odohral teda za Dubnicu a druhú časť sezóny v Extralige "B" už za Žilinu. V Extralige "B" sa stal v drese Žiliny najproduktívnejším hráčom. Zaznamenal 18 bodov za 8 gólov a 10 asistencií. V extralige "B" boli okrem týchto dvoch klubov aj extraligové kluby z Popradu, Spišskej Novej Vsi, Banskej Bystrice, Martina, Nitry a Prešova. Keďže sa extraliga od budúcej sezóny zužovala, tak účasť v extralige si do ďalšieho ročníka zabezpečili len prvé dva kluby. Účasť v budúcom ročníku si vybojovali hokejisti z Popradu a Spišskej Novej Vsi. Zvyšné kluby zostúpili do 1. ligy. Antonovi Lezovi sa teda so Žilinou nepodarilo vybojovať extraligu.

Sezónu 1999/00 odohral v 1. lige SR za klub MHC Martin. S klubom vybojoval prvoligový titul a postup do extraligy. Z Martina už jeho kroky smerovali do českej Extraligy, kde hrával dve sezóny za HC Litvínov. Pred sezónou 2002/03 sa vrátil do opäť do klubu MHC Martin, ktorý bol už v tom čase v extralige. Po jednej sezóne v Martine prestúpil do tímu Dukla Trenčín.  

V Trenčíne hrával 4 sezóny, tú poslednú (2006/07), ale dohral v Žiline. Hneď v prvej sezóne v Dukle Trenčín získal s klubom majstrovský titul, keď Dukla Trenčín zvíťazila vo finále extraligy nad klubom HKM Zvolen 4:2 na zápasy. V nasledujúcej sezóne získal s klubom bronz.
Nasledovali tri sezóny, ktoré odohral Anton Lezo v zahraničí. Každú sezónu si vyskúšal inú ligu. Postupne si zahral v najvyšších súťažiach v Maďarsku, Poľsku a Francúzsku. Pred sezónou 2010/11 sa opäť vrátil na slovenské ľadové plochy. V spomínanej sezóne hrával za Michalovce v 1. hokejovej lige. Ďalšiu sezónu odohral v tíme HC Dukla Senica, ako asistent kapitána. Pred sezónou 2012/13 sa vrátil do Dubnice, ktorá hráva 2. hokejovú ligu. V tejto sezóne vypomohol ešte aj Senici v šiestich dueloch. V sezóne 2013/14 obliekal dres MHK Dubnica nad Váhom 2. hokejovej lige. V ôsmych stretnutiach si zahral aj v klube HK Gladiators Trnava. V sezóne 2014/15 hrával naďalej za klub  MHK Dubnica nad Váhom v 2. hokejovej lige. V novej sezóne klub MHK Dubnica nad Váhom nemal seniorské mužstvo a Anton Lezo nepokračoval v hokeji. 

Pred sezónou 2016/17 bolo v Dubnici nad Váhom obnovené seniorské mužstvo a Anton Lezo sa stal opäť členom kádra MHK Dubnica nad Váhom. Zároveň je v mužstve aj asistentom trénera Jána Pardavého. V prvom kole play-off, v zápase proti klubu HK Brezno, ktorý sa hral v Brezne a ktorý MHK Dubnica nad Váhom vyhrala 6:1, bol faulovaný súperovým protihráčom Radovanom Znakom na koleno a sezóna sa tak kôli zraneniu pre Antona Leza predčasne skončila. S klubom vyhral 2. hokejovú ligu SR. Klub postúpil do Budiš 1. hokejovej ligy SR.

Osobné úspechy 
  
1. hokejová liga SR

Sezóna 1993/94
Víťaz ligy s klubom HK Spartak Dubnica nad Váhom

Sezóna 1998/99
Víťaz ligy s klubom HK Spartak Dubnica nad Váhom

Sezóna 1999/00
Víťaz ligy s klubom MHC Martin
Najviac asistencií v klube po základnej časti - 38 asistenciíí
Najviac asistencií v lige po základnej časti - 38 asistencií
Najviac bodov v kanadskom bodovaní v lige medzi centrami po základnej časti - 64 bodov za 26 gólov a 38 asistencií

Extraliga SR 

Sezóna 1998/99
Najviac bodov v kanadskom bodobaní v klube HK ŠKP Žilina po základnej časti - 18 bodov za 8 gólov a 10 asistencií
Najviac gólov v klube po základnej časti - 8 gólov, rovnako ako spoluhráč Peter Kašša

Sezóna 2002/03
Najviac bodov v kanadskom bodovaní v klube MHC Martin po základnej časti - 37 bodov za 18 gólov a 19 asistencií
Najviac gólov v klube po základnej časti - 18 gólov
Najviac asistencií v klube po základneej časti - 19 asistencií
Najproduktívnejší center v extralige v kanadskom bodovaní po základnej časti- 37 bodov za 18 gólov a 19 asistencií

Sezóna 2003/04
Víťaz ligy s klubom Dukla Trenčín
Najviac bodov v kanadskom bodovaní v klube po základnej - 42 bodov za 15 gólov a 27 asistencií
Najviac asistencií v klube po základnej - 27 asistencií
Najviac bodov v hodnotení +/- v klube po základnej časti - 45 plusových bodov

OB I Maďarsko
Sezóna 2007/08
Najviac bodov v kanadskom bodovaní v klube Ujpesti TE po základnej časti - 41 bodov za 19 gólov a 22 asistencií
Najviac gólov v klube po základnej časti - 19 g asistenciíólov, rovnako ako jeho spoluhráč Vladimír Ďubek
Najviac asistencií v klube po základnej časti - 22 asistencií

Ligue Magnus
Sezóna 2009/10
Najviac gólov v klube Dijon HC Les Ducs

2. hokejová liga SR

Sezóna 2012/13
Najviac bodov v kanadskom bodovaní v klube MHK Dubnica nad Váhom - 47 bodov za 13 gólov a 34 asistencií
Najviac asistencií v klube - 34 asistencií
Najviac bodov v hodnotení +/- v klube - 28 plusových bodov
Najviac asistencií v celej 2. lige - 34 asistencií
Najviac bodov v hodnotení +/- v celej 2. lige - 28 plusových bodov, rovnako ako Bystrík Ščepko
Najviac asistencií v lige medzi centrami - 34 asistencií

Sezóna 2013/14
Víťaz ligy s klubom MHK Dubnica nad Váhom

Sezóna 2014/15
Najviac asistencií v klube MHK Dubnica nad Váhom - 30 asistencií

Sezóna 2016/17
Víťaz ligy s klubom MHK Dubnica nad Váhom a postup do Budiš 1. hokejovej ligy

Štatistiky – Základná časť

Štatistiky – Play-off

Zdroj 
 Anton Lezo na eliteprospects
 Anton Lezo na eurohockey.com

Slovenskí hokejisti
Hráči MHK Dubnica nad Váhom
Hráči Dukly Trenčín
Slovenskí hokejoví útočníci